2020. gada 14. maijā Rīkojums Nr. 261

Rīgā (prot. Nr. 32 42. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai (Ieslodzījuma vietu pārvaldei) finansējumu, kas nepārsniedz 518 730 *euro*, lai Ieslodzījuma vietu pārvaldes nodarbinātajiem, kuri ir bijuši tieši iesaistīti Covid-19 seku novēršanā, nodrošinātu piemaksas no 2020. gada 1. aprīļa līdz 2020. gada 31. maijam par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu.

2. Pilnvarot tieslietu ministru lemt par finansējuma izlietojumu atbilstoši faktiskajai nepieciešamībai.

3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

4. Tieslietu ministrijai sagatavot un tieslietu ministram iesniegt Ministru kabinetā pārskatu par šā rīkojuma 1. punktā minētā finansējuma izlietojumu.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns